Návrh rozpočtu
Slovenského pozemkového fondu na roky 2018 až 2020 

I. Východiská zostavenia rozpočtu Slovenského pozemkového fondu 

     Slovenský pozemkový fond v súlade s príslušnými ustanoveniami zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov (ďalej len „zákon o pozemkových úpravách”), zákona                č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov predkladá návrh rozpočtu Slovenského pozemkového fondu (ďalej len „fond”) na roky 2018 až 2020 a zaraďuje ho do schvaľovacieho konania v rámci trojročného rozpočtového cyklu.

Navrhované rozpočty fondu bez finančných operácií sú zostavené: 
pre rok 2018 s prebytkom 8 463 906 eur,
pre rok 2019 s prebytkom 8 485 906 eur,
pre rok 2020 s prebytkom 8 403 906 eur.

II. Návrh rozpočtu na rok 2018

     Rozpočtové položky sú na rok 2018 špecifikované podrobnejšie tak v príjmovej, ako aj     vo výdavkovej časti navrhovaného rozpočtu nakoľko návrh rozpočtu fondu na prvý rok trojročného rozpočtového cyklu sa po jeho schválení stáva záväzným finančne - plánovacím dokumentom roku.

1. Príjmy
     Nedaňové príjmy v roku 2018 v štruktúre podľa rozpočtovej klasifikácie sú rozpočtované v celkovom objeme 29 155 890 eur, čo je pokles oproti rozpočtu na rok 2017  o 3 906 037 eur (obr. 1).
   
Obr. 1
     Rozhodujúce postavenie v príjmovej časti navrhovaného rozpočtu majú Príjmy z podnikania a z vlastníctva majetku (210) v rozpočtovanej sume 13 265 000 eur, čo je zníženie oproti schválenému rozpočtu na rok 2017 indexom 97,8 v celkovom objeme pokles o 295 000 eur.
     Ďalšiu položku v príjmovej časti rozpočtu predstavujú Kapitálové príjmy (230) z predaja fondom spravovaných pozemkov a nehmotných aktív a z predaja kapitálových aktív plánované vo finančnom objeme 15 420 890 eur  (zvýšenie oproti roku 2017 indexom 128,2), čo je v celkovom objeme nárast o 3 390 000 eur. Rozpočtovaná výška príjmov z predaja fondom spravovaných pozemkov a nehmotných aktív na rok 2018 vychádza z kvalifikovaného odhadu vývoja predaja pôdy hlavne pre významné investície ako je napr. plánovaná výstavba diaľnic podľa finančného plánu Národnej diaľničnej spoločnosti (ďalej len „NDS“). 

     Príjmy z úrokov z tuzemských úverov, pôžičiek, návratných finančných výpomocí, vkladov a ážio (240) sú rozpočtované vo finančnom objeme 110 000 eur, čo v porovnaní                 s rozpočtom na rok 2017 predstavuje zníženie indexom 67,1, čo predstavuje zníženie o 54 000 eur. Výška týchto príjmov je jednoznačne závislá od skutočného vývoja úrokovej miery, ktorú garantuje Štátna pokladnica.
     V príjmovej časti navrhovaného rozpočtu rozpočtuje fond v položke Ostatné príjmy (290)                 objem 200 000 eur, t.j. zníženie oproti predchádzajúcemu roku indexom 82,3 čo predstavuje zníženie o 43 110 eur, ktoré vychádza z dosiahnutej výšky Ostatných príjmov                          v predchádzajúcom roku. 
     Ostatné položky v príjmovej časti navrhovaného rozpočtu sa svojou váhou zaraďujú medzi menej významné, ktoré v žiadnom smere nemôžu výraznejšie ovplyvniť ekonomiku fondu ako celku.

2. Výdavky
     Výdavková časť navrhovaného rozpočtu fondu na rok 2018 je rozpočtovaná vo výške      20 691 984 eur, čo je zníženie v porovnaní s rozpočtom na rok 2017 indexom  76,4 (obr. 2), čo predstavuje zníženie v objeme 6 383 485 eur. 
  
Obr. 2
a) Bežné výdavky
     Bežné výdavky spolu  vo výške  17 124 230 eur, v porovnaní so schváleným  rozpočtom na rok 2017 vykazujú zníženie indexom 64,4 s rozdielnou vnútornou variabilitou medzi výdavkovými titulmi s nasledovnou štruktúrou:
[bookmark: _GoBack]Mzdy, platy, služobné príjmy a ostatné osobné vyrovnania sa rozpočtujú vo finančnom objeme 4 682 724 eur (zvýšenie o 544 071 eur oproti schválenému rozpočtu na rok 2017). Zvýšenie objemu mzdových finančných prostriedkov vychádza jednak zo schváleného „Memoranda o úprave platových pomerov zamestnancov v štátnej službe a niektorých zamestnancov pri výkone práce vo verejnom záujme“ z decembra 2016, ktorým sa valorizujú tarifné platy, jednak z navýšenia počtu zamestnancov, ktoré súvisí s novou agendou vyplývajúcou zo zákona č. 315/2016 Z. z. o registri partnerov verejného sektora, so zriadením elektronickej schránky, ako aj s nárastom agendy odboru prevodu a  nájmu a agendy spojenej s pozemkovými spoločenstvami, ktoré vyvolalo potrebu zriadenia nového pracoviska v Galante, personálne posilnenie regionálnych odborov vo Svidníku, Liptovskom Mikuláši, Starej Ľubovni, Banskej Bystrici, Dunajskej Strede a Trebišove. Celkový počet zamestnancov je 295 osôb. 

Poistné a príspevok do poisťovní s finančným objemom 1 740 000 eur (zvýšenie o 226 023 eur oproti schváleného rozpočtu na rok 2017) predstavuje odvodové zaťaženie plánovaných miezd.

Tovary a služby s celkovým finančným objemom 7 333 506 eur sa zvyšujú oproti schválenému rozpočtu na rok 2017 indexom 130,9, čo predstavuje nárast o 1 732 736 eur a to v podpoložkách Rutinná a štandardná údržba Špeciálne služby a  na Register obnovenej evidencie pozemkov. Výdavky na IT sa na položke podieľajú sumou 1 020 200 eur. Podpoložky Tovarov a služieb sú plánované v roku 2018 nasledovne:

· výdavky na Energie, vodu a komunikácie (632) vo finančnom objeme 495 000 eur (zníženie o 110 000 eur oproti roku 2017) predpokladajú presun časti výdavkov na  poplatky za prevádzku telekomunikačných služieb  a poplatkov za prenosové rýchlosti a objemy dát do bežných transferov v objeme 255 000 eur,
· výdavky na Materiál (633) vo finančnom objeme 400 000  eur (zvýšenie o 167 000 eur oproti roku 2017), nárast súvisí s navýšením výdavkov na bežný softvér 135 000 eur  a výpočtovú techniku 50 000 eur, ktoré súvisia s budovaním novej infraštruktúry – virtualizácie VMware a rozvojom Microsoft produktov. Zároveň  sa bude zabezpečovať pravidelný nákup tonerov v objeme 65 000 eur,
· výdavky na Rutinnú a štandardnú údržbu (635) rozpočtované vo finančnom objeme     1 070 000 eur (zvýšenie oproti roku 2017 indexom 124,4) sú plánované  hlavne na údržbu informačných systémov a poplatkov za zabezpečenie podpory softvéru, vykonávaných dodávateľskými subjektmi (napr. podpora novej registratúry 140 000 eur, ekonomický softvér 12 000 eur, podpora nového geografického informačného systému 176 900 eur, zabezpečenie podpory existujúcich Legacy informačných systémov 130 000 eur,  virtualizácia VMware  30 000 eur, podpora infraštruktúry 281 100 eur) a na zabezpečenie údržby a prác na administratívnych budovách,  
· výdavky na Služby (637) vo finančnom objeme 4 986 506 eur (zvýšenie o 1 460 736 eur oproti schválenému rozpočtu na rok 2017) tvoria hlavne:
· výdavky na Špeciálne služby (637005) rozpočtované s celkovým finančným objemom 1 795 000 eur (zníženie o 155 770 eur oproti roku 2017), vyplývajúce pre fond z príslušných predpisov súvisiacich s financovaním geodetických prác, geometrických plánov, usporiadania vlastníckych pomerov v záhradkárskych osadách a hlavne na právne služby advokátskych kancelárií, ktoré zastupujú fond pri dôležitých súdnych sporoch, kde sa jedná o žalované sumy prevyšujúce 100 000 eur,  
· Náhrady (637006) sa zvyšujú na objem 1 850 000 eur (zvýšenie o 1 415 000 eur oproti roku 2017) a zahŕňajú v rozhodujúcej miere príslušenstvo z prehratého súdneho sporu           a exekučné trovy,
· výdavky na Štúdie, expertízy,  posudky (637011) vo finančnom objeme 100 000 eur (úroveň roku 2017) zahŕňajú znalecké posudky vypracúvané hlavne na reštitučné účely v zmysle zákona č. 503/2003 Z. z. o navrátení vlastníctva k pozemkom v znení neskorších predpisov,  
·  výdavky na Stravovanie (637014) v objeme 220 000 eur (zvýšenie oproti rozpočtu 2017 o 10 000 eur),
· výdavky na Register obnovenej evidencie pozemkov (637019) v rámci usporiadania vlastníctva k pozemkom podľa zákona Národnej rady Slovenskej republiky                           č. 180/1995  Z. z. o niektorých opatreniach na usporiadanie vlastníctva k pozemkom v znení neskorších predpisov vo finančnom objeme  180  000 eur (zvýšenie o 100 000 eur oproti roku 2017) vychádza z nárastu počtu výziev Katastrálnych odborov na úhradu príspevkov na finančné zabezpečenie nákladov konaní registra obnovenej evidencie pôdy,
·  výdavky na Odstúpenie od kúpnych zmlúv (637028) vo finančnom objeme 50 000 eur (úroveň roku 2017),
· výdavky Zdravotníckym zariadeniam v objeme 1 500 eur (v roku 2017 nerozpočtované),
· výdavky na Dane (637035), platené fondom podľa zákona č. 595/2003 Z. z. o dani z príjmov, dane za neprenajaté pozemky v správe fondu vo finančnom objeme 210 000 eur (zvýšenie o 10 000 eur oproti roku 2017) vychádzajú zo skutočnosti roku 2016,
·  ostatné výdavky (637200) v objeme 150 006 eur sa zvyšujú o 50 006 eur oproti rozpočtu v roku 2017 na základe skutočného plnenia v  predchádzajúcich rokoch.

     V rámci objemu výdavkov na bežné transfery v celkovom objeme 3 368 000 eur (zníženie o 11 987 069 eur oproti roku 2017), z ktorých tvoria najvyššiu položku transfery na:
· Náhradu vo finančnom objeme 2 930 000 eur zníženie o 570 000 eur oproti rozpočtu 2017, ktoré predstavujú:
· finančné plnenie doplatkov vlastníkom pôdy v zmysle §18b zákona č. 64/1997 Z. z.          o užívaní pozemkov v zriadených záhradkových osadách a vyporiadaní vlastníctva k nim v znení neskorších predpisov a metodického usmernenia Ministerstva pôdohospodárstva a rozvoja vidieka SR, Úradu geodézie, kartografie a katastra Slovenskej republiky a  fondu na realizáciu zákona č. 64/1997 Z. z. o užívaní pozemkov v zriadených záhradkových osadách a vyporiadaní vlastníctva k nim z júna 2001,
· finančné plnenie reštitučných nárokov oprávnených osôb podľa zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a zákona č. 503/2003 Z. z. o navrátení vlastníctva k pozemkom v znení neskorších predpisov. 
· Transfer pre Národnú agentúru pre sieťové a elektronické služby v objeme 255 000 eur na zabezpečenie pripojenia k informačnej sieti GOVNET.

b) Kapitálové výdavky
     Kapitálové výdavky zabezpečujú financovanie reprodukcie majetku fondu slúžiaceho na zabezpečenie plnenia jeho úloh vyplývajúcich z príslušných predpisov a výkup pozemkov podľa zákona č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov a podľa ustanovení § 11 zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov. Rozpočet kapitálových výdavkov v roku 2018 predstavuje sumu 3 567 754 eur (zvýšenie o 3 100 754 eur oproti rozpočtu 2017). Výdavky na IT sa v kapitálových výdavkoch podieľajú sumou  3 042 754 eur. Pred začatím verejného obstarávania bude vypracovaný projekt vrátane štúdie uskutočniteľnosti.
Rozpočtované kapitálové výdavky sú smerované do prác zabezpečujúcich vybudovanie I. etapy komplexného softvérového riešenia fondu, výrazného zlepšenia zabezpečenia ochrany dát, nákup licencií a výpočtovej techniky. Komplexné softvérové riešenie fondu sa začne obstarávať až na základe úspešne ukončenej oponentúry projektu komplexného softvérového riešenia fondu, ktorého neoddeliteľnou súčasťou bude štúdia uskutočniteľnosti navrhovaných procesov.          Jedná sa konkrétne o tieto zámery: 
· vybudovanie komplexného softvérového riešenia centrálneho informačného systému, ktoré poskytne nástroje pre spracovanie agendy fondu, vrátane centralizácie bázy údajov do jednotlivých navzájom prepojených logických celkov cca 1 558 754 eur,
· vybudovanie geografického informačného systému s architektúrou postavenou na web technológii s online integráciou na mapové služby katastra nehnuteľností, ktorá umožní distribuovať aplikačné riešenie, škálovať jeho výkonnosť s prípravou prevádzkovať celé riešenie v rámci vládneho cloudu v objeme  432 000 eur,
· postavenie robustného registratúrneho DSM a workflow systému v objeme 228 000 eur,
· nákup softvéru na vytvorenie registratúrneho systému v objeme 200 000 eur,
· nákup Microsoft softvéru v objeme 24 000 eur,
· nákup výpočtovej techniky v objeme 450 000 eur,
· nákup MS licencií v objeme 150 000 eur.
Kapitálové výdavky sa tiež plánujú použiť na nevyhnutnú udržiavaciu starostlivosť a obnovu administratívnych budov v správe fondu a pravidelnú obnovu vozového parku.

Rozpočet fondu na rok 2018 je navrhnutý s prebytkom 8 463 906 eur a neuvažuje s poskytnutím príspevku zo štátneho rozpočtu.

III. Návrh rozpočtu na rok 2019 

0. Príjmy
     Príjmy spolu v objeme 25 075 390 eur (zníženie oproti plánovanému rozpočtu na rok 2018 o 4 080 500 eur).
Príjmy z podnikania a z vlastníctva majetku, ktoré zahŕňajú príjmy z výnosov pri správe majetku štátu v zmysle zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov predstavujú  finančný objem 14 265 000 eur (zvýšenie o 1 000 000 eur oproti roku 2018).     Na týchto príjmoch sa v rozhodujúcej miere podieľajú rozpočtované príjmy za prenájom pozemkov vo finančnom objeme 14 200 000 eur (zvýšenie o 1 000 000 eur oproti roku 2018 za predpokladu zvýšenia prenajatej výmery pozemkov v správe a nakladaní fondu za pomoci   nových informačných programov).
     V kapitálových príjmoch v celkovom objeme 10 340 890 eur najvýznamnejšiu položku tvoria príjmy z predaja pozemkov a nehmotných aktív v objeme 10 320 890 eur, ktoré  sa znižujú o 5 080 000 eur oproti roku 2018. Tento plánovaný objem vychádza z kvalifikovaných podkladov predložených NDS.
    Príjmy z úrokov z tuzemských úverov, pôžičiek, návratných finančných výpomocí, vkladov a ážio sú rozpočtované vo finančnom objeme 109 500 eur, rozpočtujú sa indexom 99,5 a ich reálnosť bude limitovaná vývojom úrokovej miery na termínovaných vkladoch v Štátnej pokladnici.
     V položke Ostatné  príjmy rozpočtuje fond finančné prostriedky vo výške 200 000 eur, čo predstavuje index 100,0 oproti rozpočtu 2018.
Iné príjmy v tomto rozpočtovom roku svojou váhou nemajú podstatnejší vplyv na stabilitu tvorby vlastných finančných zdrojov fondu.

0. Výdavky
     Celkové výdavky v orientačnom návrhu rozpočtu na rok 2019 sú vo finančnom objeme        16 589  484 eur (zníženie o 4 102 500 eur oproti návrhu rozpočtu fondu  na rok 2018):
a) Bežné výdavky spolu vo finančnom objeme 15 554 484 eur (v porovnaní                             s predchádzajúcim plánovaným rokom 2018 sa znižujú o 1 569 746 eur).  
Výdavky na Mzdy, platy, služobné príjmy sú rozpočtované v objeme 4 682 724 eur, t. j.         na úrovni predchádzajúceho roku. V roku 2019 bude predpokladaný počet zamestnancov 295, t. j. na úrovni roku 2018.
Výdavky na Poistné a príspevok do poisťovní vo finančnom objeme 1 738 000 eur (zníženie o 2 000 eur oproti plánu rozpočtu 2018). 
Výdavky na Tovary a služby v objeme 5 795 760 eur v porovnaní s predchádzajúcim rozpočtovým rokom výrazne klesajú o 1 537 746 eur. Na tejto položke sa výdavky na IT  podieľajú sumou  905 000 eur. 
Podpoložky Tovarov a služieb sú plánované v roku 2019 nasledovne:
· výdavky na Materiál (633) vo finančnom objeme 343 000  eur (zníženie o 57 000 eur oproti roku 2018), zahŕňajú výdavky na bežný softvér 135 000 eur  a výpočtovú techniku 50 000 eur, ktoré súvisia s budovaním novej infraštruktúry – virtualizácie VMware            a rozvojom Microsoft produktov. Zároveň sa bude zabezpečovať pravidelný nákup tonerov v objeme 65 000 eur,
1. výdavky na Rutinnú a štandardnú údržbu vo finančnom objeme 1 150 000 eur sa zvyšujú oproti rozpočtu na rok 2018 o 80 000 eur a sú rozpočtované na zabezpečenie podpory nových informačných systémov a výmenu už morálne zastaraných programov, konkrétne:
·  správu infraštruktúry v objeme 115 200 eur,
·  zabezpečenie podpory IS registratúry v objeme 140 000 eur,
·  zabezpečenie podpory geografického informačného systému v objeme  160 000 eur,
·  podpora centrálneho informačného systému 212 800 eur,
·  podpora ekonomického softvéru 12 000 eur,
·  obstaranie podpory výrobcov na infraštruktúrne komponenty v objeme cca 15 000 eur,
· výdavky na Špeciálne služby, vyplývajúce pre fond z príslušných predpisov súvisiacich s financovaním geodetických prác, geometrických plánov, usporiadania vlastníckych pomerov v záhradkárskych osadách a hlavne právne služby, s finančným objemom     1 741 500 eur sa znižujú o 53 500 eur oproti roku 2018,
· výdavky na Náhrady v objeme 470 000 eur sa výrazne znižujú o 1 380 000 eur oproti plánu rozpočtu na rok 2018, nakoľko sa nepredpokladá plnenie žiadneho väčšieho súdneho sporu,
· výdavky na Štúdie, expertízy a posudky, kde sú zahrnuté znalecké posudky vo finančnom objeme 100 000 eur sú na úrovni roku 2018, 
· výdavky na Register obnovenej evidencie pozemkov v rámci usporiadania vlastníctva k pozemkom podľa zákona č. 180/1995 Z. z. vo finančnom objeme 80 000 eur sa znižujú o 100 000 eur oproti plánu rozpočtu 2018, 
· výdavky na Dane a poplatky platené fondom podľa zákona č. 582/2004 Z. z. o miestnych daniach a poplatkoch za spravované pozemky a dane z úrokov na účtoch vo finančnom objeme 210 000 eur sú na úrovni roku 2018.
V rámci výdavkov na Bežné transfery v celkovom objeme 3 338 000 eur sa uvažuje hlavne s výdavkami - transfery jednotlivcom na náhradu vo finančnom objeme 2 900 000 eur  a ktoré predstavujú finančné plnenie reštitučných nárokov oprávnených osôb v zmysle zákona           č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a zákona č. 503/2003 Z. z. o navrátení vlastníctva k pozemkom v znení neskorších predpisov ako aj  náhrady v zmysle zákona č. 64/1997 Z. z. o užívaní pozemkov v zriadených záhradkových osadách v znení neskorších predpisov.
Kapitálové výdavky v celkovom finančnom objeme 1 035 000 eur (zníženie o 2 532 754 eur oproti rozpočtu roku 2018) sú smerované hlavne na realizáciu rozvoja softvérového riešenia centrálneho informačného systému v objeme cca 320 000 eur, financovanie súvisiacich licencií v objeme 200 000 eur, obmenu výpočtovej techniky potrebnej pre chod fondu z dôvodu jej končiaceho sa životného cyklu v objeme 150 000 eur  a nevyhnutné kapitálové opravy majetku fondu ako aj minimálnu reprodukciu majetku fondu slúžiaceho na zabezpečenie plnenia jeho úloh vyplývajúcich z príslušných predpisov. Výdavky na IT sa na kapitálových výdavkoch podieľajú sumou  670 000 eur.
     Schválením orientačného návrhu rozpočtu fondu na rok 2019 sa nezakladajú žiadne nároky na poskytnutie príspevku zo štátneho rozpočtu. 

IV. Návrh rozpočtu na rok 2020

0. Príjmy
     Príjmy spolu sú rozpočtované vo finančnom objeme 23 760 000 eur, z toho nedaňové príjmy vo finančnom objeme 23 760 000 eur (zníženie o 1 315 390 eur oproti návrhu na rok 2019).
Príjmy z podnikania a vlastníctva majetku, ktoré zahŕňajú príjmy z výnosov pri správe majetku štátu v zmysle zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov predstavujú  finančný objem 14 245 000 eur. Na týchto príjmoch sa tak ako v predchádzajúcich rokoch v rozhodujúcej miere podieľajú rozpočtované príjmy za prenájom pozemkov vo finančnom objeme 14 200 000 eur.
     Kapitálové príjmy sú v celkovom objeme 9 025 000 eur, kde najvýznamnejšiu položku tvoria príjmy z predaja pozemkov a nehmotných aktív v objeme 9 000 000 eur.
     Príjmy z úrokov z tuzemských úverov, pôžičiek, návratných finančných výpomocí, vkladov a ážio sú rozpočtované vo finančnom objeme 130 000 eur a odrážajú očakávaný vývoj úrokovej miery na termínovaných vkladoch v Štátnej pokladnici. Ostatné príjmy sú rozpočtované v objeme 200 000 eur.
     Iné príjmy ani v tomto rozpočtovom roku svojou váhou nemajú podstatnejší vplyv na stabilitu tvorby vlastných finančných zdrojov fondu.

0. Výdavky
     Celkové výdavky v strednodobom návrhu na rok 2020 vo finančnom objeme 15 356 094 eur sú rozpočtované so znížením o 1 233 390 eur oproti roku 2019.
Bežné výdavky spolu vo finančnom objeme 14 395 000 eur sa znižujú o 1 159 484 eur oproti roku 2019. 
Výdavky na Mzdy, platy, služobné príjmy sú rozpočtované v objeme 4 682 724 eur, t. j.          na úrovni predchádzajúceho roka. Predpokladaný počet zamestnancov je 295.
Výdavky na tovary a služby v objeme 5 454 276 eur v porovnaní s predchádzajúcim rozpočtovým rokom klesajú o 341 484 eur. Na tejto položke sa výdavky na IT podieľajú sumou 700 000 eur. 
Podpoložky Tovarov a služieb sú plánované v roku 2020 nasledovne:
· výdavky na Materiál (633) vo finančnom objeme 365 000  eur (zvýšenie o 22 000 eur oproti roku 2019). Tieto výdavky zahŕňajú výdavky na bežný softvér v sume 135 000 eur a výpočtovú techniku 50 000 eur, ktoré súvisia s následným rozvojom novej infraštruktúry – virtualizácie VMware a ďalším rozvojom Microsoft produktov. Zároveň  sa bude zabezpečovať pravidelný nákup tonerov v objeme 60 000 eur.
V položke Rutinná a štandardná údržba  s celkovým objemom 950 000 eur sa počíta              so zabezpečením údržby informačných systémov v celkovom objeme 455 000 eur:
·  na  správu infraštruktúry v objeme 115 200 eur,
·  na zabezpečenie podpory IS registratúry v objeme 90 000 eur,
·  na zabezpečenie podpory geografického informačného systému v objeme 110 000 eur,
·  na podporu  centrálneho informačného systému 112 800 eur,
·  na podporu ekonomického softvéru 12 000 eur,
·  na obstaranie podpory výrobcov na infraštruktúrne komponenty v objeme  15 000 eur.
     V rámci výdavkov na Bežné transfery v celkovom objeme 2 538 000 eur (zníženie o 800 000 eur oproti roku 2019) predstavujú významnú položku transfery jednotlivcom         na Náhradu - transfery na reštitúcie a náhrady majiteľom pozemkov v zriadených záhradkárskych osadách v zmysle zákona č. 64/1997 Z. z. o užívaní pozemkov v zriadených záhradkových osadách a vyporiadaní vlastníctva k nim v znení neskorších predpisov v objeme 2 100 000 eur. 
Kapitálové výdavky v celkovom finančnom objeme 961 094 eur (zníženie o 73 906 eur oproti 2019) sa využijú na financovanie nevyhnutnej reprodukcie investičného majetku fondu slúžiaceho na zabezpečenie plnenia jeho úloh vyplývajúcich z príslušných predpisov. Zvýšený objem je smerovaný na výkup pozemkov podľa zákona č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov a súvisí      s legislatívnym zámerom vytvoriť možnosť na uplatňovanie predkupného práva štátu             na prevádzané pozemky zverejnené v registri ponúk v objeme 200 000 eur, t.j. zvýšenie o 145 000 eur oproti roku 2019. Výdavky na IT sa na kapitálových výdavkoch podieľajú sumou  511 094 eur. Vynaložené prostriedky v oblasti IT sú plánované na obmenu výpočtovej techniky potrebnej pre chod fondu z dôvodu končiaceho sa životného cyklu v objeme 100 000 eur, taktiež na realizáciu projektov, ktoré vyplynú z potreby napĺňania koncepcie informatizácie verejnej správy a rozvoja novobudovaných informačných systémov v objeme 320 000 eur a licencie v objeme 91 094 eur.
     	
     Schválením orientačného návrhu rozpočtu fondu na rok 2020 nevznikajú žiadne nároky na poskytnutie príspevku zo štátneho rozpočtu.
Príjmy 2017	
príjmy  z vlastníctva a  prenájmu	kapitálové príjmy	13560000	12030890	Príjmy 2018	
príjmy z vlastníctva a prenájmu	kapitálové príjmy 	13265000	15420890	Výdavky 2017	
bežné výdavky	kapitálové výdavky	26608469	467000	Výdavky 2018	
bežné výdavky	kapitálové výdavky	17124230	3567754	2

